
REFERAT

privind construirea unui Centru de zi pentru copii din cartierul Kunz

Fondul Român de Dezvoltare Socială (FRDS) în cadrul Programului de Intervenţii Prioritare pentru Comunităţi Rome a efectuat un studiu de teren în cartierul Kunz din Timişoara  şi a venit cu o propunere de proiect cu abordare integrată, respectiv  realizarea unui Centru de zi pentru copiii romi şi de alte etnii care locuiesc în această zonă.
Cartierul Kunz este eligibil din perspectiva FRDS, având o populaţie semnificativă de romi. Pe de altă parte în acest cartier nu există nici şcoală, nici grădiniţă, majoritatea copiilor romi rămânând  neşcolarizaţi sau cu studii minime.

Obiectivul general al proiectului integrat vizează accesul romilor la servicii educaţionale, susţinut de Strategia de Îmbunătăţire a Situaţiei Romilor aprobat prin Hot.Guv. 430 /2001.

Obiectivul specific: construirea unui Centru de zi în care să se desfăşoare activităţi educative pentru copii defavorizaţi, neînscrişi în învăţământul de stat, cu abandon şcolar.
Fondul Român de Dezvoltare Socială prin Programul de Intervenţii Prioritare pentru Comunităţi Rome poate oferi o finanţare de maxim 125.000 EURO pentru înfiinţarea acestui centru de zi pentru copii defavorizaţi. 

Perioada de realizare a proiectului este de 20 luni calendaristice. 

Data limită de depunere a proiectului la FRDS pentru obţinerea finanţării este de 31 octombrie 2007.
În urma verificărilor efectuate de Direcţia Patrimoniu, a fost identificat un teren aflat în domeniul public al Municipiului Timişoara, în suprafaţa de 268 mp, situat în cartierul Kunz str. Aviatorilor nr. 9, înscris în CF. nr. 4.
Pentru a  pune în practică acest proiect propunem:
1. Aprobarea construirii unui Centru de Zi pentru copii de către Primăria Municipiului Timişoara pe parcela cu nr. topo 8149, cu suprafaţa de 268 m.p. înscrisă în CF. nr. 4, situată în cartierul Kunz, str. Aviatorilor nr. 9, în domeniul public al Municipiului Timişoara.

